
PROJEKTS


Nomas līgums nr. ________________

Daugavpilī 								               	            20__.gada  __._________

Augšdaugavas novada pašvaldība, reģistrācijas Nr.40900036310, juridiskā adrese Rīgas iela 2, Daugavpils, turpmāk tekstā saukta- IZNOMĀTĀJS, kuras vārdā uz nolikuma pamata rīkojas pašvaldības izpilddirektors__________________, no vienas puses, un
__________________, reģistrācijas Nr.________ juridiskā adrese___________________, kuras vārdā uz statūtu pamata rīkojas valdes locekle _______________, turpmāk tekstā saukta - NOMNIEKS, no otras puses, pamatojoties uz ____________________ Augšdaugavas novada pašvaldības domes 20__.gada __.______ lēmumu Nr.”_______________”, 
IZNOMĀTĀJS un NOMNIEKS turpmāk sauktas- Puses, bez maldības, viltus vai spaidiem, noslēdz šo līgumu (turpmāk- Līgums): 


1. Līguma priekšmets
1.1. IZNOMĀTĀJS iznomā NOMNIEKAM par maksu jaunbūvējamo ražošanas ēku 985.6 m2 platībā (turpmāk- Ēka),  ar to saistīto infrastruktūru un zemes vienību ar kadastra apzīmējumu 4498 005 0786  1.5144 ha platībā, kas atrodas “41”, Višķu tehnikums, Višķu pagasts, Augšdaugavas novads (turpmāk- Zemes vienība, kopā Ēka un Zemes vienība turpmāk- Objekts).
1.2. IZNOMĀTĀJS apliecina, ka ir Objekta vienīgais likumīgais īpašnieks un  Objekts  nav ieķīlāts.
1.3. Objekta atrašanās vieta NOMNIEKAM ir zināma un atzīmēta šim Līgumam pievienotajā būvprojekta ģenerālplāna kopijā (1.pielikums).
1.4. Objekts tiks nodots lietošanā ar Objekta pieņemšanas- nodošanas aktu pēc Ēkas, ar to saistītās infrastruktūras būvniecības pabeigšanas un nodošanas ekspluatācijā. NOMNIEKS Objekta lietošanas tiesības pilnā apmērā iegūst dienā, kad Puses paraksta Objekta pieņemšanas- nodošanas aktu.
1.5. Ēkas kadastra apzīmējums un precīza Ēkas kopējā platība tiks noteikta pēc Ēkas un infrastruktūras būvniecības pabeigšanas, tās nodošanas ekspluatācijā, kadastrālās uzmērīšanas lietas.
1.6. Objekta izmantošanas mērķis- _________________________________.

2. Līguma termiņš
2.1. Līguma termiņš ir 15 (piecpadsmit) gadi. Līguma sākuma termiņš tiek skaitīts no Objekta pieņemšanas- nodošanas akta parakstīšanas dienas.
2.2. Līguma termiņu var pagarināt, pamatojoties uz līgumslēdzēju rakstisku vienošanos, kā arī vienpusēji šajā līgumā noteiktajos gadījumos.
2.3. IZNOMĀTAJAM ir tiesības pagarināt šā Līguma termiņu, bet Līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likuma 61. panta pirmajā daļā noteikto nomas līguma termiņu.

3. Nomnieka tiesības un pienākumi
3.1. NOMNIEKA tiesības:
3.1.1. netraucēti lietot Objektu visu šā Līguma laiku, ievērojot šā Līguma noteikumus;
3.1.2. iepriekš rakstveidā saskaņojot ar IZNOMĀTĀJU un attiecīgajām iestādēm, uzstādīt Objekta ārpusē reklāmu, plāksni ar savu nosaukumu, kā arī izkārtnes, konstrukcijas, zīmes un objektus, kas attiecas uz NOMNIEKA darbību un uzņēmējdarbību, ja to tehniski ir iespējams izdarīt nebojājot Ēkas fasādi;
3.1.3. uzsākt Objekta lietošanu pēc pieņemšanas- nodošanas akta parakstīšanas;
3.1.4. nostiprināt ar šo Līgumu nodibinātās Objekta nomas tiesības zemesgrāmatā. Šajā gadījumā NOMNIEKS iesniedz IZNOMĀTĀJAM iesniegumu, kurā lūdz izsniegt nostiprinājuma lūgumu Objekta nomas tiesību nostiprināšanai zemesgrāmatā;
3.1.5. veikt izmaiņas Objekta infrastruktūras tehniskajos risinājumos, ievērojot, ka infrastruktūras tehniskais risinājums saglabājas tāds, lai esošā nomnieka vietā, pēc nomas tiesību beigām, var ienākt cits nomnieks. Izmaiņas infrastruktūras tehniskajos risinājumos, kas ir individuāli nepieciešamas NOMNIEKAM, realizē un finansē pats NOMNIEKS par saviem privātajiem līdzekļiem. Jebkādas ierosinātās Objekta tehnisko risinājumu izmaiņas iepriekš ir jāsaskaņo ar IZNOMĀTĀJU.
3.2. NOMNIEKS apņemas:
3.2.1. 30 (trīsdesmit) darba dienu laikā pēc Ēkas un ar to saistītās infrastruktūras nodošanas ekspluatācijā pieņemt nomas Objektu ar pieņemšanas- nodošanas aktu;
3.2.2. izmantot Objektu tikai šī Līguma 1.6.punktā noteiktajam mērķim, šajā Līgumā noteiktajām vajadzībām un funkcijām, kā arī ievērot komercdarbību regulējošos normatīvos aktus;
3.2.3. nodrošināt šādus sasniedzamos rādītājus līdz 2029.gada 31.decembrim:
3.2.3.1. privātās nefinanšu investīcijas nemateriālajos ieguldījumos un pamatlīdzekļos EUR 731 893;
3.2.3.2. darba algu pieaugums EUR 548 920.
3.2.4. pēc IZNOMĀTAJA pieprasījuma sniegt informāciju par saviem darbības rādītājiem (investīciju apjomu, nodarbināto sarakstu, izmaksātā atalgojuma apmēru u.c), kuri nepieciešami projekta atskaitēm;
3.2.5. nodrošināt projekta uzraudzības institūcijām piekļūšanu Objektam pārbaužu veikšanai;
3.2.6. pēc pārbaužu rezultātiem IZNOMĀTĀJS nosūta NOMNIEKAM atbilstošu paziņojumu. Gadījumā, ja ir uzrādīti projekta pārkāpumi, Puses vienojas par termiņu šo pārkāpumu novēršanai;
3.2.7. ievērot projekta kontrolējošo institūciju noteiktos termiņus, kā arī projekta prasības;
3.2.8. veikt maksājumus Līgumā noteiktajā kārtībā un termiņos;
3.2.9. patstāvīgi un uz sava rēķina iegūt visus nepieciešamos saskaņojumus, atļaujas un citus dokumentus, lai varētu izmantot nomas Objektu šā Līguma 1.6.punktā norādītājam mērķim, ja tāda nepieciešamība rodas šā Līguma darbības laikā, kā arī segt visus izdevumus, kas saistīti ar Objekta nomas tiesību nostiprināšanu zemesgrāmatā.
3.2.10. atbildēt par ugunsdrošību Objektā, saudzīgi izturēties pret Ēku un ar to saistīto infrastruktūru, kā arī ievērot ugunsdrošības, drošības, vides aizsardzības, sanitāros noteikumus un citus normatīvos aktus vai speciālo dienestu noteiktās prasības, atbildēt IZNOMĀTĀJAM par katru neuzmanību;
3.2.11. izmantot nomas Objektu ar pienācīgu rūpību un nepasliktināt tās stāvokli, kā arī neveikt un nepieļaut jebkādas darbības, kas aizskartu citu personu likumīgās intereses;
3.2.12. patstāvīgi uzkopt Objektu un uzturēt to tīrībā un kārtībā visu šā Līguma darbības laiku;
3.2.13. nepieciešamības gadījumā Objektā par saviem līdzekļiem veikt nepieciešamo remontu bez tiesībām prasīt atlīdzību no IZNOMĀTĀJA. Ja Objektā rodas defekti, kas atklājušies tādu apstākļu dēļ, par kuriem ir atbildīgs Objekta būvnieks saskaņā ar garantijas laika apdrošināšanas polisi, nekavējoties par to informēt IZNOMĀTĀJU;
3.2.14. pēc IZNOMĀTĀJA pieprasījuma un abu pušu saskaņotajos termiņos iepazīstināt IZNOMĀTĀJU par ar nomas Objekta izmantošanu, nodrošinot IZNOMĀTAJAM iespēju to apskatīt;
3.2.15. nepārveidot Objektu bez IZNOMĀTĀJA rakstiskas piekrišanas;
3.2.16. nekavējoties paziņot IZNOMĀTAJAM par bojājumiem Objektā, kas var izraisīt vai ir izraisījušas avārijas situāciju;
3.2.17. avārijas situāciju vai stihisku nelaimju gadījumos nekavējoties informēt avārijas dienesta un IZNOMĀTĀJA pilnvarotos pārstāvjus un nodrošināt viņu iekļūšanu nomas objektā;
3.2.18. nekavējoties, bet ne vēlāk kā 48 stundu laikā, informēt IZNOMĀTĀJU vai tā pilnvaroto personu (______________) par jebkuru apstākļu iestāšanos, kas traucē Ēku, vai pildīt jebkuras citas no šā Līguma izrietošās saistības un pienākumus, kā arī veikt visas darbības, lai pārtrauktu šādu apstākļu tālāku iedarbību, ne vēlāk  kā 24 stundu laikā paziņot IZNOMĀTĀJAM par jebkuru Ēkai nodarītu kaitējumu, kā arī par veiktajiem kaitējuma un tā seku likvidēšanas pasākumiem;
3.2.19. nodrošināt Objektu visu iznomāšanas termiņu ar apsardzi un apdrošināšanu pret trešo personu prettiesiskās rīcības risku, dabas stihiju risku, uguns risku, šķidruma, tvaika noplūdes risku, sadursmes risku, stiklojuma bojājumu;
3.2.20. pēc šī Līguma izbeigšanas viena mēneša laikā demontēt un paņemt sev atpakaļ no Objekta visam tam piederošas iekārtas- piederumus, kurus NOMNIEKS ir Objektā uzstādījis;
3.2.21. ja NOMNIEKS neizpilda šī Līguma 3.2.20. apakšpunktā minēto pienākumu, NOMNIEKS uzņemas pilnu atbildību par zaudējumiem un sedz visu nodarīto zaudējumu izmaksas, kas radušās IZNOMĀTĀJAM attiecībā par Objektu NOMNIEKA vainas dēļ;
3.2.22. šim Līgumam izbeidzoties, kā arī gadījumā, ja šis Līgums tiek pārtraukts pirms noteiktā termiņa, atbrīvot un nodot nomas Objektu IZNOMĀTĀJAM ar pieņemšanas- nodošanas aktu ne sliktākā stāvoklī kā viņš to ir saņēmis, ņemot vērā dabisko nolietojumu. Ja 30 (trīsdesmit dienu laikā pēc Līguma darbības termiņa izbeigšanās NOMNIEKS nav atbrīvojis Objektu, IZNOMĀTĀJS ir tiesīgs ar tajā atstāto mantu rīkoties pēc saviem ieskatiem;
3.2.23. pēc Līguma termiņa beigām, kā arī gadījumā, ja Līgums tiek pārtraukts pirms noteiktā termiņa, 30 (trīsdesmit) dienu laikā nodrošināt normatīvajos aktos noteiktajā kārtībā nomas tiesību dzēšanu zemesgrāmatā.
3.3. Objekta uzturēšana un apsaimniekošana ir NOMNIEKA pienākums, ko NOMNIEKS organizē un veic par saviem līdzekļiem. Ne vēlāk kā 10 (desmit) darba dienu laikā no Objekta pieņemšanas- nodošanas akta parakstīšanas nodrošina līgumu vai citu  vienošanos noslēgšanu ar komunālo pakalpojumu sniedzējiem ūdensapgādes, kanalizācijas un siltumapgādes pakalpojumu nodrošināšanu, sadzīves atkritumu izvešanu un citu komunālo pakalpojumu nodrošināšanu; Objektā esošās ūdens apgādes (t.sk. ūdens pievadi, krāni u.tml.) sistēmas, apkures sistēmas, ventilācijas sistēmas, dzesēšanas sistēmas, kanalizācijas sistēmas, elektroapgādes sistēmas uzturēšanu (t.sk. remonts, apkope), kā arī jebkurām citām darbībām, lai tiktu nodrošināta netraucēta un kvalitatīva Objekta lietošana un saglabāšana.
3.4. par visiem pakalpojumiem, par kuru saņemšanu NOMNIEKS ir noslēdzis līgumu tieši ar pakalpojumu sniedzēju organizāciju, NOMNIEKS norēķinās patstāvīgi, bez atlīdzības prasījuma tiesībām pret IZNOMĀTĀJU. NOMNIEKAM nav tiesību slēgt līgumus par šā Līguma 3.3.punktā minēto pakalpojumu saņemšanu Objektā uz laikposmu, kas pārsniedz Līguma termiņu.
4.Iznomātāja tiesības un pienākumi
4.1. IZNOMĀTĀJAM ir tiesības:
4.1.1. kontrolēt šā Līguma izpildi, veikt Līgumā noteikto Objekta apskati, kā arī nepieciešamības gadījumā saskaņot ar NOMNIEKU jautājumus par Objekta apsaimniekošanu un Objekta tekošo remontu;
4.1.2. pieprasīt no NOMNIEKA šajā Līgumā noteikto maksājumu savlaicīgu apmaksu, Objekta izmantošanu atbilstoši šā Līguma noteikumiem un ar pienācīgu rūpību;
4.1.3. Līguma noteiktajos gadījumos un kārtībā pārtraukt tā darbības termiņu;
4.1.4. pārbaudīt NOMNIEKA līgumsaistību izpildi un pēc pirmā pieprasījuma un abu pušu saskaņotajos termiņos ne retāk kā 2 (divas) reizes gadā veikt Objekta apskati;
4.1.5. iekļūt Objektā  ārkārtējos vai avārijas gadījumos, iepriekš informējot par to NOMNIEKU (pārstāvis______________________);
4.1.6. vienpusēji iesniegt nostiprinājuma lūgumu nomas tiesību dzēšanai zemesgrāmatā, ja NOMNIEKS pienācīgi neaizpilda Līguma 3.2.23. apakšpunktā noteikto pienākumu;
4.1.7. vienu mēnesi iepriekš, rakstiski nosūtot NOMNIEKAM attiecīgu paziņojumu, vienpusēji mainīt nomas maksas apmēru:
	4.1.7.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10%. Nomas maksas paaugstinājumu nosaka, sākot ar trešo nomas gadu atbilstoši Centrālās statistikas pārvaldes sniegtajiem patēriņa cenu indeksiem;
		4.1.7.2. ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
	4.1.7.3. ik pēc sešiem gadiem pārskatīt nomas maksu, piemērojot normatīvajos aktos paredzēto nomas maksas noteikšanas kārtību, vai atbilstoši sertificēta vērtētāja noteiktajai tirgus nomas maksai, ja nomas objektu iznomā saimnieciskai darbībai un attiecīgā objekta iznomāšana kvalificējama kā komercdarbības atbalsts. Ja nomas maksas noteikšanai pieaicina sertificētu vērtētāju, Nomnieks papildus nomas maksai kompensē iznomātājam sertificēta vērtētāja atlīdzības summu. 
	4.1.7.4. ja normatīvie akti paredz citu nomas maksas apmēru un (vai) nomas maksas aprēķināšanas kārtību.
4.2. IZNOMĀTĀJS apņemas:
4.2.1. 30 (trīsdesmit) darba dienu laikā pēc Ēkas nodošanas ekspluatācijā nodot nomas Objektu NOMNIEKAM ar pieņemšanas- nodošanas aktu;
4.2.2. netraucēt NOMNIEKAM lietot Objektu, ja NOMNIEKS izpilda un ievēro Līguma noteikumus, ar nosacījumu, ka NOMNIEKA darbība neskar IZNOMĀTĀJU un trešo personu darbību;
4.2.3. nodrošināt nomas Objektā inženiertīklu padevi (elektroapgāde, ūdensapgāde, kanalizācija, siltumapgāde, ja NOMNIEKS ievēro to ekspluatācijas noteikumus, ciktāl tas ir atkarīgs no IZNOMĀTĀJA, pie kam IZNOMĀTĀJS nenes atbildību par padeves pārtraukumiem, ja tie nav notikuši IZNOMĀTĀJA vainas dēļ. Ja padeve nav iespējama tehnisku iemeslu dēļ un bojājums radies NOMNIEKA vainas dēļ vai tam lietošanā nodotajā Ēkā, izdevumus, kas saistīti ar remontdarbiem, pilnībā sedz NOMNIEKS;
4.2.4. ciktāl tas ir atkarīgs no IZNOMĀTĀJA, savlaicīgi nodrošināt ārpus Būves esošo inženiertehnisko tīklu un ieroču remontu un jebkādu bojājumu novēršanu, izņemot 4.2.3.apakšpunktā noteikto gadījumu;
4.2.5. izsniegt NOMNIEKAM nostiprinājuma lūgumu Objekta nomas tiesību nostiprināšanai zemesgrāmatā saskaņā ar Līguma 3.1.4.apakšpunktu.

5.Norēķinu kārtība
5.1. NOMNIEKS maksā IZNOMĀTĀJAM reizi mēnesī Objekta nomas maksu ______EUR (…….euro 00  centi) par 1 m2, (turpmāk- Nomas maksa), kas noteikta saskaņā ar nomas tiesību izsoles rezultātiem. Objekta nomas maksas apmēru veido Nomas maksu mēnesī par 1 m2 reizinot ar Ēkas kopējo platību. Papildus un vienlaicīgi ar šo maksājumu NOMNIEKAM jāmaksā pievienotās vērtības nodoklis (PVN) atbilstoši Pievienotās vērtības nodokļa likumā noteiktajam apmērām.
5.2. Papildus Nomas maksai NOMNIEKS sedz IZNOMĀTĀJAM nekustamā īpašuma nodokli, pamatojoties uz ikgadējo IZNOMĀTĀJA nosūtīto maksāšanas paziņojumu par nekustamā īpašuma nodokli.
5.3. NOMNIEKS norēķinās ar IZNOMĀTĀJU pēc IZNOMĀTĀJA piestādītā rēķina reizi mēnesī. Puses vienojas, ka IZNOMĀTĀJS NOMNIEKAM paredzētos rēķinus sastāda elektroniski un nosūta uz NOMNIEKA norādītu e-pasta adresi ____________/ e-adresi.
5.4. Līguma 5.1. punktā norādītā Nomas maksa tiek aprēķināta no Objekta pieņemšanas- nodošanas akta parakstīšanas dienas.
5.5. Papildus nomas maksai NOMNIEKS maksā nodokļus, nodevas un iespējamus līgumsodus un soda naudas, kas saistītas ar viņa darbību.
5.6. NOMNIEKAM ir pienākums savlaicīgi saņemt rēķinus un veikt nomas maksājumus. Ja NOMNIEKS nav saņēmis IZNOMATĀJA nosūtīto rēķinu, tas nevar būt par pamatu nomas maksas nemaksāšanai vai maksājumu kavēšanai.
5.7. Ja maksājumi tiek kavēti, NOMNIEKS maksā nokavējuma naudu 0.1% apmērā no kavētās maksājuma summas par katru nokavējuma dienu.
5.8. Līgumā noteiktie tekošie maksājumi tiek uzskatīti par apmaksātiem tikai pēc iepriekšējo (nokavēto) maksājumu un nokavējuma naudas samaksāšanas.
5.9. IZNOMĀTĀJS ar izsoles nodrošinājumu 484.00 EUR (četri simti astoņdesmit četri euro 00 centi) kompensē vienreizējo maksājumu, kas ir pieaicinātā sertificēta vērtētāja atlīdzības summa par Objekta  nomas maksas noteikšanu.
5.10. Ja NOMNIEKS nepiekrīt Līguma 4.1.7.apakšpunktu norādītajos gadījumos pārskatītajai Nomas maksai, NOMNIEKAM ir tiesības vienpusēji atkāpties no šā Līguma, par to rakstiski informējot IZNOMĀTĀJU vienu mēnesi iepriekš. Līdz Līguma izbeigšanai NOMNIEKS maksā Nomas maksu atbilstoši pārskatītajam Nomas maksas apmēram.

6. Pušu atbildība par līguma neizpildīšanu
6.1. Līgumslēdzēja puse, kura nav izpildījusi vai nav pienācīgi pildījusi savas Līgumā noteiktās saistības, pilnā apmērā atlīdzina visus zaudējumus, kas tajā sakarā nodarīti otrai pusei.
6.2. NOMNIEKS uzņemas pilnu materiālo atbildību par zaudējumiem, ko viņš ar savu darbību vai bezdarbību nodarīs IZNOMĀTĀJAM, trešajai personai vai mantai.
6.3. IZNOMĀTĀJS neatbild par to, ja NOMNIEKS Objektā savu investīciju plānu nerealizē. Šajā sakarā NOMNIEKS uzņemas risku par visiem iespējamiem zaudējumiem, to skaitā atlīdzina IZNOMĀTĀJA zaudējumus, un nesaņemt no IZNOMĀTĀJA nekādu izdevumu atlīdzību par jebkuriem ieguldījumiem, kas saistīti ar OBJEKTU.
6.4. Līgums ir saistošs Pušu tiesību un saistību pārņēmējiem, kā arī o pilnvarotajām personām.
6.5. Puses garantē, ka Līgumu paraksta to likumiskie pārstāvji vai pilnvarotās personas.
6.6. Uz NOMNIEKU, tā valdes vai padomes locekli, patieso labuma guvēju pārstāvēttiesīgo personu vai prokūristu, nedrīkst būt noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavēs Līguma izpildi.

7. Līguma izbeigšana
7.1. IZNOMĀTĀJAM ir tiesības, rakstiski informējot NOMNIEKU vienu mēnesi iepriekš, vienpusēji izbeigt Līgumu, neatlīdzinot NOMNIEKA zaudējumus, kas saistīti ar Līguma pirmstermiņa izbeigšanu, kā arī NOMNIEKA veiktos izdevumus ĒKĀ, ja:
7.1.1. NOMNIEKA darbības dēl tiek bojāts Objekts vai Ēka pilnībā vai kāda tās daļa, par bojāšanu arī uzskatot veiktos remontdarbus, rekonstrukcijas, renovācijas darbus, pārplānošanas darbus, būvdarbus, ja tiem nav saņemts IZNOMĀTĀJA rakstiska piekrišana, un šādas piekrišanas nesaņemšana nav notikusi IZNOMĀTĀJA vilcināšanas vai citādu NOMNIEKAM nepamatotu šķēršļu likšanas dēļ;
7.1.2. NOMNIEKAM ir bijuši vismaz trīs maksājumu kavējumi, tai skaitā NOMNIEKS nemaksā nekustamā īpašuma nodokli, citas Līgumā iekļautas izmaksas;
7.1.3. Objekts tiek nodots jebkāda veida lietošanā, t.sk. bezatlīdzības lietošanā vai apakšnomā, citām personām bez IZNOMĀTĀJA rakstiskas piekrišanas;
7.1.4. netiek sasniegts Līgumā noteiktais Objekta izmantošanas mērķis;
7.1.5. viena gada laikā no Objekta nodošanas lietošanā, netiek izpildīti Līguma 3.2.3. apakšpunkta nosacījumi vismaz 10% apmērā;
7.1.6. netiek izpildīti Līguma 3.2.3. apakšpunkta nosacījumi;
7.1.7. Līguma neizpildīšana ir ļaunprātīga un dod IZNOMĀTĀJAM pamatu uzskatīt, ka viņš nevar paļauties uz saistību izpildīšanu nākotnē;
7.1.8. uz NOMNIEKU, tās valdes vai padomes locekli, patieso labuma guvēju, pārstāvēttiesīgo personu vai prokūristu, ir noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē Līguma izpildi;
7.1.9. tiek pārkāpti citi Līguma nosacījumi.
7.2. IZNOMĀTĀJAM ir tiesības, rakstiski informējot NOMNIEKU trīs mēnešus iepriekš, vienpusēji izbeigt Līgumu, neatlīdzinot NOMNIEKA zaudējumus, kas saistīti ar Līguma pirmstermiņa izbeigšanu, ja Objekts IZNOMĀTĀJAM nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.
7.3. NOMNIEKAM ir tiesības, rakstiski informējot IZNOMĀTĀJU vienu mēnesi iepriekš, vienpusēji izbeigt Līgumu, un nodot Objektu saskaņā ar Līguma 3.2.22. apakšpunktu.
7.4. NOMNIEKS jebkurā laikā drīkst vienpusēji izbeigt Līgumu, rakstiski brīdinot IZNOMĀTĀJU 10 (desmit) darba dienas iepriekš, gadījumā, ja:
7.4.1. Ugunsgrēka vai cita no NOMNIEKA neatkarīgas nelaimes gadījuma rezultātā Objekts kļūst nepiemērots tā turpmākai izmantošanai Līgumā paredzētajiem mērķiem;
7.4.2. NOMNIEKA tiesības lietot un rīkoties ar Objektu kādā veidā ierobežo valsts vai pašvaldības institūcijas vai trešās personas;
7.5. Jebkurā Līguma darbības pārtraukšanas gadījumā NOMNIEKS pilnā apmērā ir atbildīgs par nomas Objekta nodošanu IZNOMĀTĀJAM.
7.6. Puses vienojas un NOMNNIEKS pilnvaro IZNOMĀTĀJU līguma pirmstermiņa laušanas gadījumā iesniegt Pušu nostiprinājuma lūgumus zemesgrāmatā par Objekta nomas tiesību dzēšanu.

8. Nobeiguma noteikumi
8.1. Ja kāda no Pusēm uzskata, ka tās saistību izpildi ietekmē nepārvarama vara, tai nekavējoties par to rakstiski paziņo otrajai pusei, sniedzot nepieciešamās ziņas un kompetento iestāžu izsniegtus pierādījumus, kā arī jāveic visi iespējamie pasākumi, lai mazinātu tās sekas.
8.2. Ja līgumslēdzēja puse nevar pilnīgi vai daļēji izpildīt Līguma noteikumus un šāda izpilde ir radusies nepārvarama spēka rezultātā, ko puses nevarēja paredzēt un novērst (dabas stihijas, kara darbība, meteoroloģiskie laika apstākļi), saistību izpildes termiņš tiek pagarināts atbilstoši dienu skaitam, kādā darbojošies nepārvarama spēka apstākļi, vai arī atbilstoši laikam, kas nepaciešams šo apstākļu radīto seku novēršanai.
8.3. Strīdi, kas rodas Līguma izpildes rezultātā, tiek izšķirti pārrunu ceļā. Puse ir tiesīga uzskatīt, ka otra Puse pretenziju ir saņēmusi otrajā darba dienā pēc tās nosūtīšanas, ja tā izsūtītas uz Puses oficiālo e-pastu vai e-adresi.
8.4. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību, ja to nav izdevies atrisināt Līguma 8.3.punktā noteiktajā kārtībā, tiks izskatīti tiesā normatīvos aktos paredzētajā kārtībā.
8.5. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
8.6. Šī Līguma noteikumi var tikt papildināti un grozīti tikai ar rakstisku vienošanos, ko parakstījusi abi līgumslēdzēji vai to pilnvarotie pārstāvji. Nekādas mutiskas vienošanās un sarunas netiks uzskatītas par šī Līguma noteikumiem.
8.7.  Ja tiek pieņemti jauni vai tiek grozīti esošie likumi, Ministra kabineta noteikumi vai citi normatīvie akti, un to normas līgumslēdzējiem ir saistošas, pusēm pildot Līgumu jāievēro minēto normu noteikumi.
8.8. Puses saskaņā ar spēkā esošajiem LR likumdošanas aktiem savstarpēji ir materiāli atbildīgas par Līguma saistību pārkāpšanu, kā arī par otrai Pusei radītiem zaudējumiem.
8.9. Puses šo Līgumu ir izlasījušas, piekrīt tā noteikumiem un to apliecina ar saviem parakstiem. 
8.10. Šis Līgums ir sastādīts uz 7 (septiņām) lapām, latviešu valodā, trīs eksemplāros, no kuriem viens eksemplārs- IZNOMĀTAJAM, divi- NOMNIEKAM. Visiem eksemplāriem ir vienāds juridiskais spēks.

